CELEX: 62016TN0075
Language: el
Date: 2016-02-18 00:00:00
Title: Υπόθεση T-75/16 P: Αναίρεση που άσκησε στις 18 Φεβρουαρίου 2016 ο Carlo De Nicola κατά της διατάξεως που εξέδωσε το Δικαστήριο Δημόσιας Διοίκησης στις 18 Δεκεμβρίου 2015, στην υπόθεση F-128/11, De Nicola κατά ΕΤΕπ

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/39
            
         Αναίρεση που άσκησε στις 18 Φεβρουαρίου 2016 ο Carlo De Nicola κατά της διατάξεως που εξέδωσε το Δικαστήριο Δημόσιας Διοίκησης στις 18 Δεκεμβρίου 2015, στην υπόθεση F-128/11, De Nicola κατά ΕΤΕπ
   (Υπόθεση T-75/16 P)
   (2016/C 118/45)
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Carlo De Nicola (Strassen, Λουξεμβούργο) (εκπρόσωπος: G. Ferabecoli, δικηγόρος)
   
      Αντίδικος κατ’ αναίρεση: Ευρωπαϊκή Τράπεζα Επενδύσεων
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               Να δεχθεί την υπό κρίση αίτηση αναιρέσεως και, μεταρρυθμίζοντας εν όλω την αναιρεσιβαλλόμενη διάταξη, να αναιρέσει τα σημεία 1 και 2 του διατακτικού της και τις σκέψεις 1, 7 έως 25, 51 έως 52, 63 έως 76, 80, 84, 87 έως 88, 97 έως 98 και 101 έως 115 της ιδίας της διατάξεως·
            
         
               —
            
            
               κατά συνέπεια, να ακυρώσει όλες τις προσβαλλόμενες πράξεις και να υποχρεώσει την ΕΤΕπ σε αποκατάσταση της ζημίας που υπέστη ο C. De Nicola, όπως είχε ζητηθεί με το εισαγωγικό δικόγραφο της προσφυγής-αγωγής, ή, επικουρικώς, να αναπέμψει την υπόθεση ενώπιον ετέρου τμήματος του Δικαστηρίου Δημόσιας Διοίκησης, προκειμένου αυτό, με διαφορετική σύνθεση από εκείνη του τμήματος που εξέδωσε την αναιρεσιβαλλόμενη διάταξη, να αποφανθεί εκ νέου επί των σημείων που θα αποτελέσουν αντικείμενο αναιρέσεως·
            
         
               —
            
            
               να καταδικάσει την αντίδικο στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η υπό κρίση αίτηση αναιρέσεως στρέφεται κατά της διατάξεως του Δικαστηρίου Δημόσιας Διοίκησης (μονομελές τμήμα), της 18ης Δεκεμβρίου 2015, De Nicola κατά Ευρωπαϊκής Τράπεζας Επενδύσεων (F-128/11).
   Οι λόγοι αναιρέσεως και τα κύρια επιχειρήματα είναι παρεμφερείς εκείνων που προβλήθηκαν στο πλαίσιο της υποθέσεως T-55/16 P, De Nicola κατά Ευρωπαϊκής Τράπεζας Επενδύσεων.
   Ο αναιρεσείων επισημαίνει ιδίως το παραδεκτό του αιτήματος ακυρώσεως των από 4 Ιουλίου και 12 Αυγούστου 2011 ηλεκτρονικών μηνυμάτων, καθώς και του αιτήματος ακυρώσεως της αποφάσεως της 6ης Σεπτεμβρίου 2011, με την οποία είχε απορριφθεί το αίτημα κινήσεως διαδικασίας συμβιβασμού.